Premierul Dacian Cioloș a anunțat, pe Facebook, că cele 47 de măsuri cuprinse în pachetul anti-sărăcie vor deveni vizibile încă din cursul acestui an, iar una dintre ele presupune ca fiecare copil care nu are CNP, în prezent, să primească unul.

”Toți copiii trebuie să aibă identitate, așadar toți cei care nu au un CNP acum, vor primi unul, printr-un program inclus în pachetul complex â€ª#â€Žantisărăcieâ€¬ pe care l-am elaborat în Guvern. Alte măsuri din același pachet se referă la: „Caravane medicale la sate”, pe modelul unui proiect care și-a dovedit eficiența, sau, un alt exemplu – pentru forța de muncă – un plan prin care zilierii vor putea beneficia de asigurări sociale și de sănătate. În total, sunt 47 de măsuri, pe care le vom prezenta miercuri și care își vor face simțite efectele în cursul acestui an”, a anunțat premierul pe Facebook.